Hrvatski nogometni savez odlučio je zbog huliganskih ispada zabraniti svim navijačima Hrvatske odlazak na utakmice organizirano, što znači da su nakon Bakua i u Oslu hrvatske zastave i dresovi zabranjeni kao da je riječ o oružju. Ukoliko želite usred Osla nositi dres ili mahati zastavom bilo koje zemlje na svijetu osim Hrvatske, možete to bez problema. Ipak, unatoč svemu što se događa, navijača će biti na stadionu.

Kupuju se ulaznice za tribinu s domaćim navijačima i "neutralno" odjeveni ući će na stadion i bodriti svoju reprezentaciju, nisu išli linijom manjeg otpora i odustali nakon prvih ozbiljnijih problema. S tribina u Bakuu čula se pjesma, a čut će se i u Oslu.

Svejedno, u Norveškoj ne smiju biti na jednom mjestu u većim grupama pa ih policija konstantno prati i ne dozvoljava da se zadržavaju na jednom mjestu. Pa je tako njih osmero preventivno privedeno u policijsku postaju. Nije im ni najmanje lako, ali ljubav prema reprezentaciji ipak je na previsokom nivou da bi je napustili, bez obzira što je ta ljubav kriminalizirana kao da živimo u nekim davnim i mračnim vremenima.

Šteta, da su prije utakmice s Italijom HNS prvenstveno, a potom i policija, odradili svoj posao na pravi način, svastike ne bi bilo i nevini ne bi bili kažnjeni. Ovako jesu, a odgovorni za propust i odgovorni za taj zločinački čin su prošli bez ikakvih sankcija. Dapače, istraga nije otkrila apsolutno ništa ni nakon skoro tri mjeseca.

>> Stojim na raspolaganju svojoj kući po pitanju ostavke

>> Hrvatski navijači ipak idu na gostovanja: U Azerbajdžanu će ih čuvati vojska